
 砖讞讬拽转 讻诇讬 诪转讻讜转. 讜讗''转 讜讛讗 诪讙讚诇 爪诪讞讬诐 讛讜讗 讚转谞谉 讘驻专拽 讻诇 讛爪诇诪讬诐 (注''讝 讚祝 诪讙:) 专讘讬 讬讜住讬 讗讜诪专 砖讜讞拽 讜讝讜专讛 诇专讜讞 讗诪专讜 诇讜 讗祝 讛讬讗 谞注砖讬转 讝讘诇 讜讘砖诇 诪转讻讜转 讗讬讬专讬 讚诪讬讬转讬 注诇讛 拽专讗 讚注讙诇 讜讬''诇 讚讘驻''注 讗讬谉 诪讙讚诇 爪诪讞讬诐 讗诇讗 砖诪讜注讬诇 诇讝讘诇 讜专''转 转讬专抓 讚注''讬 砖专驻讛 诪讙讚诇 爪诪讞讬诐 讚讛转诐 注''讬 砖专驻讛 讗讬讬专讬 讚讻诇 注讘讜讚讛 讝专讛 转讞诇转讛 讘砖专驻讛 讚讜诪讬讗 讚注讙诇: 讻诇诇 讛爪专讬讱 诇驻专讟. 驻讬' 讘拽讜谞讟专住 诇驻讬 砖讬砖 诇驻专砖 讛讻诇诇 讘砖谞讬 讚专讻讬诐 讻诪讜 讘讻诇讬 讗讜 讘讚讘专 讛诪转注专讘 讜讘讗 讛驻专讟 讜诪驻专砖讜 讜讻谉 讘住讜祝 驻专拽 砖谞讬 讚讘讻讜专讜转 (讚祝 讬讟.) 转谞讬讗 诪讻诇诇 砖讛讜讗 爪专讬讱 诇驻专讟 讜诪驻专讟 砖讛讜讗 爪专讬讱 诇讻诇诇 讻讬爪讚 拽讚砖 诇讬 讻诇 讘讻讜专 讬讻讜诇 讗驻讬诇讜 谞拽讘讛 转''诇 讝讻专 讗讬 讝讻专 讬讻讜诇 讗驻讬诇讜 讬爪讗讛 谞拽讘讛 诇驻谞讬讜 讚讛讜讛 诇讬讛 讘讻讜专 诇讝讻专讬诐 转''诇 驻讟专 专讞诐 讗讬 驻讟专 专讞诐 讬讻讜诇 讗驻讬诇讜 讗讞专 讬讜爪讗 讚讜驻谉 . 转''诇 讘讻讜专 讜讛砖转讗 讝讻专 诇讗讜 驻讬专讜砖 讛讻诇诇 讛讜讗 讚讻诇诇 讜驻专讟 讙诪讜专 讛讜讗 讚讘讻讜专 讻诇诇 讝讻专 驻专讟 讜讗讬谉 讘讻诇诇 讗诇讗 诪讛 砖讘驻专讟 讗诇讗 驻专讟 讚驻讟专 专讞诐 讛讜讗 诪驻专砖 讗转 讛讻诇诇 砖讬砖 诇驻专砖 讻诇诇 诇讻诪讛 爪讚讚讬谉 讘讻讜专 诇讻诇 讛讜诇讚讜转 讗讜 讘讻讜专 诇专讞诪讬诐 讗注''驻. 砖讗讬谞讜 讘讻讜专 诇讜诇讚讜转 讻讙讜谉 砖讬爪讗 讚专讱 专讞诐 讗讞专 讬讜爪讗 讚讜驻谉 讗讜 讘讻讜专 诇讝讻专讬诐 讗注''驻 砖讬爪讗转 谞拽讘讛 诇驻谞讬讜 讚专讱 讛专讞诐 讘讗 讛驻专讟 讚诇讗 讛讜讬 讘讻讜专 讘讬爪讗讛 谞拽讘讛 诇驻谞讬讜 讗诇讗 砖讬讛讗 讘讻讜专 诇专讞诪讬诐 讜诇讗讘讬讬 讚讗讬转 诇讬讛 讛转诐 讘讻讜专 诇讚讘专 讗讞讚 诇讗 讛讜讬 讘讻讜专 注讚 砖讬讛讗 讘讻讜专 诇讻诇 讛讜诇讚讜转 诪讻''诪 爪专讬讱 诇驻专讟 讛讜讗 讚讗讬 诇讗讜 驻专讟 讛讜讛 讗诪讬谞讗 讚讗驻讬诇讜 讬讜爪讗 讚讜驻谉 讞砖讬讘 讘讻讜专 讻讬讜谉 讚讛讜讬 讘讻讜专 诇讜诇讚讜转 讗注''讙 讚诇讗 讛讜讬 讘讻讜专 诇专讞诪讬诐 讜注讜讚 谞专讗讛 诇驻专砖 讚诇讗讘讬讬 讘讻讜专 讜驻讟专 专讞诐 转专讜讜讬讬讛讜 讻诇诇 讜转专讜讜讬讬讛讜 驻专讟 讚转专讜讜讬讬讛讜 爪专讬讻讬 诇讛讚讚讬 讜讘讻诇 讗讞讚 讗转讛 诪讜爪讗 讻诇诇 讛爪专讬讱 诇驻专讟 讜驻专讟 讛爪专讬讱 诇讻诇诇 砖讻诇 讗讞讚 住讜转诐 讚讘专 讗讞讚 讜诪驻专砖 讚讘专 讗讞讚 讚讘讻讜专 诪砖诪注 讗驻讬诇讜 讬讜爪讗 讚讜驻谉 讜驻讟专 专讞诐 诪诪注讟 诇讬讛 讜驻讟专 专讞诐 诪砖诪注 诇讬讛 讗驻讬诇讜 讬讜爪讗 讗讞专 讬讜爪讗 讚讜驻谉 讜讘讻讜专 诪诪注讟 诇讬讛 讜专讘讬谞讜 转诐 诪驻专砖 讚讛讻讗 讜讛转诐 讞砖讜讘 讻诇诇 讜驻专讟 讙诪讜专 讻诪讜 讘注诇诪讗 讚讘讻讜专 诪砖诪注 讘讬谉 讛讻讬 讜讘讬谉 讛讻讬 讜讗转讗 驻专讟讗 诇诪注讜讟讬 讜讻住讛讜 谞诪讬 诪砖诪注 讘讬谉 讻住讜讬 讻诇讬 讘讬谉 讻住讜讬 注驻专 讘诪讛 砖讬专爪讛 讜驻专讟讗 诪砖诪注 注驻专 讚讜拽讗 讜诪讛 砖讞讜砖讘讜 爪专讬讱 诇驻专讟 诇讗讜 讗讻驻讬讬转 讻诇讬 讚讛讱 讘专讬讬转讗 拽讗讬 讗诇讗 讗讛讗 讚讚专砖讬谞谉 诇注讬诇 (讚祝 驻讙:) 诪讘注驻专 爪专讬讱 砖讬转谉 注驻专 诇诪注诇讛 讜诇诪讟讛 讚诪讜讻住讛讜 诇讗 诪砖诪注 诇诪讟讛 讗诇讗 诇诪注诇讛 讜诪砖讜诐 讛讻讬 讞砖讬讘 诇讬讛 爪专讬讱 诇驻专讟 讜讘讘讻讜专讜转 诇讗讜 诇驻专砖 讻诇诇 讛爪专讬讱 诇驻专讟 讗转讗 讗诇讗 诇驻专讜砖讬 驻专讟 讛爪专讬讱 诇讻诇诇 讻讚拽转谞讬 住讬驻讗 讗讬 驻讟专 专讞诐 讬讻讜诇 讗驻讬诇讜 讬讜爪讗 讗讞专 讬讜爪讗 讚讜驻谉 转''诇 讘讻讜专 讗注''讙 讚拽转谞讬 诪讻诇诇 砖讛讜讗 爪专讬讱 诇驻专讟 讜诪驻专讟 砖讛讜讗 爪专讬讱 诇讻诇诇 讻讬爪讚 讚诪砖诪注 讚讗转讗 诇驻专讜砖讬 转专讜讬讬讛讜 注讬拽专讗 讚诪诇转讗 诇讗 谞拽讟讬讛 讗诇讗 诪砖讜诐 驻专讟 讛爪专讬讱 诇讻诇诇: 讗诇讗 讘讚讘专 砖讝讜专注讬谉 讘讜 讜诪爪诪讬讞. 诇诪注讜讟讬 注驻专 诪讚讘专 拽讗转讬 讚诇讗 砖诪注讬谞谉 诪诪转谞讬' 讚爪诪讞讬谉 讙讚诇讬谉 讘讜 诪讗诇讬讛谉 讗诇讗 讚诪讛 砖讝讜专注讬谉 讘讜 讗讬谞讜 诪爪诪讬讞 讗''谞 讗讬 诪诪转谞讬转讬谉 讛''讗 讚诪讻住讬谉 讘讜 讻讬讜谉 讚讛讜讬 诪诪讬谉 讛诪讙讚诇 爪诪讞讬诐 讜讗''转 讜诪讗讬 驻专讬讱 专讘讬 讬讜住讬 诇专讘谞谉 讘驻专拽 讻诇 讛爪诇诪讬诐 (注''讝 讚祝 诪讙:) 诪讜讗转 讞讟讗转讻诐 讗砖专 注砖讬转诐 讜讙讜' 砖讗谞讬 讛转诐 讚讘诪讚讘专 讛讜讜 讚诪讛 砖讝讜专注讬谉 讘讜 讗讬谞讜 诪爪诪讬讞 讜讬''诇 讚砖诪讗 讗讝 讻砖讘讗讜 砖诐 讬砖专讗诇 讛讬讛 诪爪诪讬讞: 砖讜讞拽 讚讬谞专 讝讛讘 讜诪讻住讛. 讜诇注讬诇 讚讗诪专 讗讬谉 诪讻住讬谉 讘砖讞讬拽转 讻诇讬 诪转讻讜转 讛讬讬谞讜 讘讻诇 砖讗专 诪转讻讜转 讞讜抓 诪讝讛讘 讚讗讬拽专讬 注驻专 诪讚讻转讬讘 讜注驻专讜转 讝讛讘 诇讜 讜讗注''讙 讚诇讗 诪讙讚诇 爪诪讞讬谉 讻讬讜谉 讚讗讬拽专讬 注驻专 诪讻住讬谉 讘讜 讚讗讬 讛讜讛 诪讙讚诇 爪诪讞讬谉 诇讗 爪专讬讱 诇讟注诪讗 讚讗讬拽专讬. 注驻专 讜讻谉 讗驻专 讟诇讬转 讜讞讟讗转 讜讗''转 讜讻讬讜谉 讚注驻专 讚拽专讗 讗讬讬专讬 讗驻讬诇讜 讘注驻专 讚诇讗 诪讙讚诇 爪诪讞讬谉 讗诐 讻谉 讬砖 诇专讘讜转 诪讜讻住讛讜 讗驻讬诇讜 讛谞讱 讚诇讗 诪讙讚诇讬 爪诪讞讬谉 讚讗讬谉 诇诪注讟谉 诪驻专讟 讚注驻专 讜讬''诇 讚注驻专 讚拽专讗 诇讗 讗讬讬专讬 讗诇讗 讘住转诐 注驻专 讚诪讙讚诇 爪诪讞讬谉 讜诪专讘讜讬讗 讚讜讻住讛讜 诪专讘讬谞谉 讻诇 诪讬讚讬 讚诪讙讚诇 爪诪讞讬谉 讗讜 诪讬讚讬 讚讗讬拽专讬 注驻专 讗注''讙 讚诇讗 诪讙讚诇 爪诪讞讬谉 讜注驻专讜转 讝讛讘 讜讗驻专 讟诇讬转 讗注''驻 砖谞拽专讗讜 注驻专 诇讗 讛讜讛 诪专讘讬谞谉 诇讛讜 讗讬 诇讗讜 专讘讜讬讗 讚讜讻住讛讜 讜讛砖转讗 讗''砖 讛讗 讚讗讬讘注讬讗 诇谉 讘住讜讟讛 讘驻专拽 讛讬讛 诪讘讬讗 (讚祝 讟讝.) 讗讬谉 砖诐 注驻专 诪讛讜 砖讬转谉 讗驻专 诇讘''讛 讚讞砖讬讘讬 诇讬讛 注驻专 诇讙讘讬 讻住讜讬 转''砖 讚讗诪专 专讘讬 讬讜讞谞谉 诪砖讜诐 专讘讬 讬砖诪注讗诇 讘讙' 诪拽讜诪讜转 讛诇讻讛 注讜拽专转 讗转 讛诪拽专讗 讘讻住讜讬 讛转讜专讛 讗诪专讛 讘注驻专 讜讛诇讻讛 讘讻诇 讚讘专 专讘讬 讬砖诪注讗诇 驻诇讬讙 讗讘专讬讬转讗 讚讛讻讗 讚诪驻讬拽 讘讻诇 讚讘专 诪讜讻住讛讜 讜讗讬讛讜 讗讬转 诇讬讛 讚讛讜讬 诪讛诇讻讛 讜拽讗诪专 讜讗诐 讗讬转讗 诇讞砖讜讘 谞诪讬 讛讗讬 讜讗讬 诪诪砖诪注讜转 注驻专 谞驻讬拽 讛讬讻讬 拽讗诪专 诇讬讞砖讜讘 谞诪讬 讛讗讬 讘讬谉 讛谞讛讜 讚讛诇讻讛 讘讻诇 讚讘专 讗诇讗 讜讚讗讬 诪讜讻住讛讜 谞驻讬拽 诇讘专讬讬转讗 讚讛讻讗 讜诇专讘讬 讬砖诪注讗诇 诪讛诇讻讛: 诪爪讬谞讜 讗驻专 砖拽专讜讬 注驻专. 讜讗''转 讚讛讻讗 驻诇讬讙讬 讘''砖 讜讘驻''拽 讚讘讬爪讛 (讚祝 讘. 讜砖诐) 转谞谉 讜诪讜讚讬诐 砖讗诐 砖讞讟 砖讬讞驻讜专 讘讚拽专 讜讬讻住讛 砖讗驻专 讻讬专讛 诪讜讻谉 讛讜讗 讜讗讜诪专 专''转 讚讗驻专 讻讬专讛 砖讘讗 诪谉 讛注爪讬诐 诪讙讚诇 爪诪讞讬谉 讜诇讗 讚诪讬 诇讗驻专 讗讜讻诇讬谉 讜讟诇讬转 讚诇讗 诪讙讚诇 爪诪讞讬谉 讜专讘讬谞讜 砖诪讜讗诇 诪驻专砖 讚驻专讬讱 讛转诐 讘讙诪专讗 讗驻专 讻讬专讛 诪讗谉 讚讻专 砖诪讬讛 讜拽讗诪专 讞住讜专讬 诪讞住专讗 讜讛讻讬 拽转谞讬 讜讗驻专 讻讬专讛 诪讜讻谉 讛讜讗 讜诪讬诇转讗 讘讗驻讬讛 谞驻砖讬讛 讛讬讗 讜诇讗 讗转讬讗 讻讘''砖: 讜谞拽专转 驻讬住讜诇讬谉. 驻讬专砖 讘拽讜谞讟专住 注驻专 砖诪谞拽专讬诐 诪谉 讛专讞讬讬诐 讜讗讬谉 讝讛 砖讞讬拽转 讗讘谞讬诐 讚讛讗 讘讘专讬讬转讗 诇注讬诇 讞砖讬讘 诇讛 砖讞讬拽转 讗讘谞讬诐 讜讛讗讬 讛讜住讬驻讜 拽讗讬 讗讘专讬讬转讗 讚诇注讬诇 讜诇讗 讗诪转谞讬转讬谉 诪讚诇讗 讞砖讬讘 讛讻讗 讻诇 讛谞讛讜 讚讞砖讬讘 讘讘专讬讬转讗 讚诇注讬诇: 

专讘讬谞讜 讙专砖讜诐

诪砖讜诐 讚讛讜讛 讻诇诇 讛爪专讬讱 诇驻专讟 讻讜' 讻诇讜诪专 讚讗讬 诇讗 讻转讘 讜讻住讛讜 讘注驻专 诪讗讬 讛讜讛 诇诪讬讻转讘 讗讬 讻转讘 讜砖驻讱 讗转 讚诪讜 讘注驻专 诇讗 讬讚注讬谞谉 诪讗讬 拽讗诪专:



讛砖讞讜专 驻讞诪讬谉 讻讘讜讬讬谉 讜谞拽专转 驻住讬诇讬谉 讻诇讜诪专 诪讬 砖讞讜爪讘 讗讘谞讬诐 诪谞砖专 注驻专 讗讘谞讬诐 讚拽讛. 讛讝专谞讬讱 讝讛讘:





专诪讘"谉

讗诪专 专讘讗 讛讗讬 讘讜专讻' 讗"诇 专谞讘"讬 诪讗讬 讘讜专讻转' 讗谞讗 讗诪专讬转' 谞讬讛诇讬讛 讜讻讜' 讜诪讗讬 砖谞讗 砖讞讬拽转 讗讘谞讬诐. 讜讬"诪 讚讛"拽 诇讬' 砖讛专讬 诪讻住讬谉 讘谞注讜专转 驻砖转谉 讜谞住讜专转 讞专砖讬谉 讜讗注驻"讬 砖讗讬谉 讝讜专注讬谉 讘讛谉 讜诪爪诪讬讞 讜讗注驻"讬 砖砖谞讬谞讜 讻诇诇 讗诪专 专砖讘"讙 讻诇 讚讘专 砖诪讙讚诇 爪诪讞讬谉 诪讻住讬谉 讘讜 住"诇 诇专讘讗 讚专讘谞谉 驻诇讬讙讬 注诇讬讛 讜讗"诇 专"谉 讚诇讗讜 讘讜专讻转讗 讛讬讗 讚讛讗 转谞讬讗 讻讜讜转讬' 讜诇讗 驻诇讬讙讬 专讘谞谉 讜转诪讜讛 讛讬讗 讗诐 注驻专 砖诇 讟诇讬转 讜砖讞讬拽转 讚讬谞专讬 讝讛讘 诪爪诪讬讞 讜诪讛 讘讬谉 砖讞讬拽转 诪讬谞讬 诪转讻讜转 诇砖讞讬拽转 讚讬谞专讬 讝讛讘 诇爪诪讬讞讛 讜讗"转 讻讬讜谉 砖谞拽专讗 注驻专 讜住转诐 注驻专 讘注诇诪讗 诪爪诪讬讞 诪讻住讬谉 讘讜 讜讛诇讗 注驻专 讛诪讚讘专 讚讛讜讗 注驻专 讙诪讜专 讜讗讬谉 诪讻住讬谉 讘讜 诇驻讬 砖讗讬谞讜 诪爪诪讬讞.
讜讬砖 谞讜住讞讗讜转 砖讻转讜讘 讘讛谉 讗谞讗 讗诪专讬转讗 谞讬讛诇讬讛 讜诪诪转谞讬' 讗诪专讬转' 谞讬讛诇讬讛 讜诇讗 讙专住讬 讚转谞讬讗 讗诇讗 转谞讬谞讗 讜讝讛 讗讬谞讜 讗诇讗 讘诪讬注讜讟 谞讜住讞讗讜转 诪砖讜讘砖讜'.
讜专讘 讗讞讗 诪砖讘讞讗 讙讗讜谉 讝"诇 讻转讘 讘砖讗诇转讜转 驻' 讗讞专讬 诪讜转 (诇驻谞讬谞讜 诇讗 谞诪爪讗) 讛讻讬 讚专砖 专"谉 讘专 专讘 讞住讚讗 讗讬谉 诪讻住讬谉 讗诇讗 讘讚讘专 砖讝讜专注讬谉 讘讜 讜诪爪诪讬讞 讗诪专 专谞讘"讬 诇讬转 讛诇讻转讗 讻专"谉 讘专 专讘 讞住讚讗 砖诇讗 拽讘诇讜 诪诪谞讜 讞讻诪讬诐 砖讻诇 讚讘专 砖谞拽专讗 讗驻专 讜注驻专 诪讻住讬谉 讘讜 [讞住专 驻讛 讗讬讝讛 转讬讘讜转] 讜谞拽专讗讜 讛驻住讬诇讬诐 讗注驻"讬 砖讗讬谉 讝讜专注讬谉 讘讜 讜讗讬谉 诪爪诪讬讞 诪讻住讬谉 讚诐 讞讬讛 讜注讜祝 讜讗驻讬' 讚讬谞专讬 讝讛讘 砖讜讞拽谉 讜诪讻住讛 讘讜 砖谞讗诪专 讜注驻专讜转 讝讛讘 诇讜 转"专 讘砖"讗 讗讬谉 诪讻住讬谉 讗诇讗 讘注驻专 讜讘讛"讗 诪爪讬谞讜 讗驻专 砖拽专讜讬 注驻专 砖谞讗诪专 讜诇拽讞讜 诇讟诪讗 诪注驻专 砖专驻转 讛讞讟讗转 讜讘"砖 注驻专 砖专驻转 (讗驻专) 讗拽专讬 注驻专 住转诪讗 诇讗 讗拽专讬.
讜谞专讗讛 砖讛讜讗 讙讜专住 讗诪专 专谞讘"讬 讛讗 讘讜专讻' 讚转谞讬讗 讛讬讛 诪讛诇讱 讘诪讚讘专 讜讗讬谉 诇讜 注驻专 诇讻住讜转 砖讜专祝 讟诇讬转讜 讜诪讻住讛 讛讬讛 讛讜诇讱 讘住驻讬谞讛 讜讗讬谉 诇讜 注驻专 诇讻住讜转 砖讜讞拽 讚讬谞专讬 讝讛讘 讜诪讻住讛 讘砖诇诪讗 砖讜专祝 讟诇讬转讜 讜诪讻住讛 讗砖讻讞谉 讗驻专 讚诪拽专讬 注驻专 讗诇讗 讚讬谞专讬 讝讛讘 诪谞讗 诇谉 讗"专 讝讬专讗 讜注驻专讜转 讝讛讘 诇讜 讜诇驻"讝 讻砖讗诪专 专砖讘"讙 讻诇 讚讘专 砖诪讙讚诇 爪诪讞讬谉 诪讻住讬谉 讘讜 诇砖讗专 讛诪讬谞讬诐 谞爪专讻讛 砖讗讬谉 诪转专讘讬谉 诪专讬讘讜讬 讛诪拽专讗 讜讘注讬谞谉 讚讜诪讬讗 讚住转诐 注驻专 讛讗 注驻专 讙诪讜专 讜讻诇 砖讛讜讗 谞拽专讗讬谉 讻谉 讻讙讜谉 讗驻专 讜砖讞讬拽转 讝讛讘 诪讻住讬谉 讘讜 讗注驻"讬 砖讗讬谞讜 诪爪诪讬讞 讜讛讬讬谞讜 讚诪讞诇拽讬谞谉 讘讬谉 砖讞讬拽转 砖讗专 诪转讻讜转 诇砖讞讬拽转 讝讛讘.
讜讗驻砖专 砖讻讱 驻讬' 讚讘专讬讜 砖诇 专' 讗讞讗 砖诇讗 拽讘诇讜 讞讻诪讬诐 诪专砖讘"讙 讻诇诇 讝讛 砖讗诪专 讻诇 讚讘专 砖诪讙讚诇 爪诪讞讬谉 讚讛讬讬谞讜 讝讜专注讬谉 讘讜 讜诪爪诪讬讞 讜讗"转 讗讬 诇讗 讘注讬谞谉 讝讜专注讬谉 讘讜 讜诪爪诪讬讞 诇讬讻住讬讬讛 讘注驻专 讛诪讚讘专 讬"诇 砖讛讜讗 讞讜诇 讛讙住 讜讗讬谞讜 谞拽专' 注驻专 讻诇诇 讗讘诇 拽' 讬砖讞讜拽 讛讞讜诇 诇注驻专 讚拽 讜讗诇 讬砖讞讜拽 讚讬谞专讬 讝讛讘. 
讜讬砖 谞讜住讞讗讜转 砖讻转讜讘 讘讛谉 讛讬讛 诪讛诇讱 讘住驻讬谞讛 砖讜讞拽 讚讬谞专讬 讝讛讘 讜讘诪讚讘专 砖讜专祝 讟诇讬转讜 讜讬"诇 讻砖讗讬谉 诇讜 讘诪讛 讬砖讞讜拽 讜专砖"讬 讝"诇 讞诇拽 讘讬讜 讝讜专注讬谉 讘讜 讜诪爪诪讬讞 诇诪讙讚诇 爪诪讞讬诐 砖讘诪砖谞转讬谞讜 讜讘转讜' 转谞讬讗 讝讛 讛讻诇诇 讻诇 砖讛讜讗 诪讬谉 注驻专 讘讜诇注 讜诪爪诪讬讞 诪讻住讬谉 讘讜.





专砖讘"讗

讚专砖 专讘 谞讞诪谉 讘专 专讘 讞住讚讗 讗讬谉 诪讻住讬谉 讗诇讗 讘讚讘专 砖讝讜专注讬谉 讘讜 讜诪爪诪讬讞 讗诪专 专讘讛 讛讗讬 讘讜专讻讗 讗诪专 专讘 谞讞诪谉 讘专 讬爪讞拽 讜诪讗讬 讘讜专讻转讬 讗谞讗 讗诪专讬转讬 谞讬讛诇讬讛 讜诪转谞讬转讗 讗诪专转 谞讛诇讬讛 讚转谞讬讗 讜讻讜'. 讻讱 讛讬讗 讛讙讬专住讗 讘诪拽爪转 讛谞讜住讞讗讜转. 讜讻谉 讛讬讗 讘讛' 专讘讬谞讜 讗诇驻住讬 讝"诇 讜讻谉 讘驻讬专讜砖 专"讞 讝"诇. 讜讬砖 诪转诪讬讛讬谉 注诇 专讘讬谞讜 讗诇驻住讬 讝"诇 砖讛讘讬讗 诪转谞讬转讬谉 讚讻讗讬诇 讘讛 专砖讘"讙 讻诇 讚讘专 砖诪讙讚诇 爪诪讞讬诐 诪讻住讬诐 讘讜, 讜专砖讘"讙 诇讗 驻诇讬讙 讗讚专讘谞谉 讗诇讗 讻诇诇讗 讛讜讗 讚讻讗讬诇, 讚讗诇诪讗 诇讗 讘注讬谞谉 讝讜专注讬谉 讘讜 讜诪爪诪讬讞, 讜诇专"谞 讗驻讬诇讜 诪讙讚诇 讗讬谉 诪讻住讬谉 讘讜 讗诇讗 讗诐 讻谉 讝讜专注讬谉 讘讜 讜诪爪诪讬讞. 讜注讜讚 讛讬讗讱 讗驻砖专 诇讜诪专 讚砖讞讬拽转 讚讬谞专讬 讝讛讘 讝讜专注讬谉 讘讜 讜诪爪诪讬讞, 讚讛讗 砖讞讬拽转 讻诇讬 诪转讻讜转 拽转谞讬 讘讘专讬讬转讗 讚诇注讬诇 讚讗讬谉 诪讻住讬谉 讘讜 诪砖诪注 讚讗讬谞讜 诪讙讚诇 爪诪讞讬诐. 讜讬砖 诇讜诪专 讚专讘讗 讜专讘 谞讞诪谉 讘讛讗 驻诇讬讙讬, 讚专讘讗 住讘专 讚专讘谉 砖诪注讜谉 讘谉 讙诪诇讬讗诇 驻诇讬讙 讗转谞讗 拽诪讗 讜诇讬转 讛讬诇讻转讗 讻讜讜转讬讛, 讜诪砖讜诐 讛讻讬 拽讗诪专 诇讬讛 讛讗讬 讘讜专讻讗 (讚拽转谞讬 诇讗) [讚拽"诇 讻转"拽 讚诇讗] 讘注讬 诪讙讚诇 爪诪讞讬诐 讜诇讗 讝讜专注讬谉 讘讜 讜诪爪诪讬讞, 讜讗讛讚专 诇讬讛 专"谞 讚讛诇讻转讗 讻讜转讬讛, 讚讛讗 转谞讬讗 讻讜转讬讛, 讜讛讗 讚转谞讬讗 砖讜讞拽 讚讬谞专讬 讝讛讘 讜诪讻住讛 讗驻砖专 讚砖讞讬拽转 讚讬谞专讬 讝讛讘 诪讙讚诇 讜诪爪诪讬讞 讜讻诇讬 诪转讻讜转 讚讘专讬讬转讗 讚诇注讬诇 讘砖讗专 讻诇讬 诪转讻讜转.
讗诇讗 讚拽砖讬讗 诇讬 讗诐 讻谉 讛讗讬 讚拽讗诪专 讘砖诇诪讗 砖讜专祝 讟诇讬转讜 讻讚讗砖讻讞谉 讗驻专 讚讗拽专讬 注驻专 讗诇讗 讚讬谞专讬 讝讛讘 诪谞"诇. 讗诪专 专' 讝讬专讗 讜注驻专讜转 讝讛讘 诇讜, 讜讻讬讜谉 讚诪讙讚诇 爪诪讞讬诐 讜讝讜专注讬谉 讘讜 讜诪爪诪讬讞 讗祝 注诇 驻讬 砖诇讗 谞拽专讗 注驻专 诪讻住讬谉 讘讜, (讜)[讚]讻诇 讚讘专 砖谞拽专讗 注驻专 讗祝 注诇 驻讬 砖讝讜专注讬谉 讘讜 讜讗讬谞讜 诪爪诪讬讞 诪讻住讬谉 讘讜 讻讬讜谉 讚讗讬拽专讬 注驻专 讜讝讛讘 讗讬谞讜 诪爪诪讬讞, 讗诐 讻谉 注驻专 诪讚讘专讬 讗诪讗讬 讗讬谉 诪讻住讬谉 讘讜. 讜专讘 讗讞讗 诪砖讘讞讗 讙讗讜谉 讝"诇 讻转讘讛 讘砖讗诇转讜转 讚讗讞专讬 诪讜转 讚专砖 专讘 谞讞诪谉 讗讬谉 诪讻住讬谉 讗诇讗 讘讚讘专 砖讝讜专注讬谉 讘讜 讜诪爪诪讬讞, 讗诪专 专讘 谞讞诪谉 诇讬转 讛讬诇讻转讗 讻专讘 谞讞诪谉 讘专 专讘 讞住讚讗 砖诇讗 拽讘诇讜 诪诪谞讜 讞讻诪讬诐, 讗诇讗 讗诪专讜 讞讻诪讬诐 讻诇 讚讘专 砖谞拽专讗 讗驻专 讜注驻专 诪讻住讬谉 讘讜 讜谞拽讜专转 驻住讜诇讬诐 讗祝 注诇 驻讬 砖讗讬谉 讝讜专注讬谉 讘讜 讜讗讬谉 诪爪诪讬讞, 诪讻住讬谉 讘讛谉 讚诐 讞讬讛 讜注讜祝, 讗驻讬诇讜 讚讬谞专 讝讛讘 砖讜讞拽讬谉 讜诪讻住讛 讘讜 砖谞讗诪专 (讗讬讜讘 讻讞, 讜) 讜注驻专讜转 讝讛讘 诇讜. 转谞讜 专讘谞谉 讛讬讛 诪讛诇讱 讘诪讚讘专 [讜讻讜'] 讜讻转讘 讛专诪讘"谉 讝"诇 注诇讬讜 讜谞专讗讛 砖讛讜讗 讝"诇 讙讜专住 讗诪专 专讘 谞讞诪谉 讘专 讬爪讞拽 讛讗讬 讘讜专讻讗 讚转谞讬讗 讛讬讛 诪讛诇讱 讘诪讚讘专, 讜诇驻讬 讝讛 讻砖讗诪专 专讘谉 砖诪注讜谉 讘谉 讙诪诇讬讗诇 讻诇 讚讘专 砖诪讙讚诇 爪诪讞讬诐 诪讻住讬谉 讘讜 诇砖讗专 诪讬谞讬诐 谞爪专讻讬诐 砖讛诐 诪转专讘讬谉 诪专讬讘讜讬 讛诪拽专讗 讜讘注讬谞谉 讘讛讜 讚讜诪讬讗 讚住转诐 注驻专讗, 讛讗 注驻专 讙诪讜专 讜讻诇 砖讛讜讗 谞拽专讗 讻谉 讻讙讜谉 注驻专 讜砖讞讬拽转 讝讛讘 诪讻住讬谉 讘讜 讗祝 注诇 驻讬 砖讗讬谞讜 诪爪诪讬讞, 讜讛讬讬谞讜 讚诪讞诇拽讬谉 讘讬谉 砖讞讬拽转 砖讗专 诪转讻讜转 诇砖讞讬拽转 讝讛讘, 讜讗驻砖专 砖讻讱 驻讬' 讚讘专讬讜 砖诇 专讘 讗讞讗 诪砖讘讞讗 砖诇讗 拽讘诇讜 诪诪谞讜 讞讻诪讬诐 诪专讘谉 砖诪注讜谉 讘谉 讙诪诇讬讗诇 讻诇诇 讝讛 砖讗诪专 讻诇 讚讘专 砖诪讙讚诇 爪诪讞讬诐 讚讛讬讬谞讜 讝讜专注讬谉 讘讜 讜诪爪诪讬讞. 讜讗诐 转讗诪专 讗讬 诇讗 讘注讬谞谉 讝讜专注讬谉 讘讜 讜诪爪诪讬讞 诇讬讻住讬讬讛 讘注驻专 讛诪讚讘专. 讬"诇 (讻)[讘]讞讜诇 讛讙住 讛讜讗 讜讗讬谞讜 谞拽专讗 注驻专 讻诇诇. 讗讘诇 拽砖讛 讬砖讞讜拽 讛讞讜诇 诇注驻专 讚拽 讜讗诇 讬砖讞讜拽 讝讛讘. 讜讬砖 谞讜住讞讗讜转 砖讻转讘 讘讛谉 讛讬讛 诪讛诇讱 讘住驻讬谞讛 砖讜讞拽 讚讬谞专讬 讝讛讘 讜讘诪讚讘专 砖讜专祝 讟诇讬转讜. 讜讬砖 诇讜诪专 讘砖讗讬谉 诇讜 讘诪讛 讬砖讞讜拽 注"讻 讚讘专讬讜.





专讬讟讘"讗

讻诇诇 讛爪专讬讱 诇驻专讟 讛讜讗 驻专砖"讬 讝"诇 讘讗诇讜 讜讻住讛讜 讬砖 讘讜 砖谞讬 注谞讬谞讬' 讻住讜讬谉 讛讗讞讚 讻讬住讜讬 讘讚讘专 砖讗讬谞讜 诪转注专讘 讻诇诇 讻讙讜谉 讚祝 讜讻诇讬 讜讻讬讜爪讗 讘讜 讜讛砖谞讬 讻讬住讜讬 讘讚讘专 讛诪转注专讘 讜讻讬 讗诪专讬' 讻诇诇 讜驻专讟 讗讬谉 讘讻诇诇 讗诇讗 诪讛 砖讘驻专讟 讻砖讛驻专讟讬诐 诪住讙谞讜谉 讗' 讗讘诇 讻讗谉 砖讻讜诇讜 讛讻住讜讬 砖谞讬 注谞讬讬谞讬' 讞诇讜拽讬' 诇讗 讘讗 讛驻专讟 砖诇 注驻专 讗诇讗 诇诪讬注讜讟 讻讬住讜讬 砖讗讬谞讜 诪转注专讘 讘注驻专 讗讘诇 讘诪讬谞讜 注驻专 讻讬住讜讬 讚讘专 讛诪转注讻讘 诇讗 诪讬注讜讟 讻诇讜诐 讜专"转 讝"诇 讛拽砖讛 讚住讜祝 住讜祝 讛讻诇 注谞讬谉 讻讬住讜讬 讜讻诇诇 讙诪讜专 讛讜讗 讜讛注驻专 驻专讟 诇讻讱 驻专"转 讝"诇 讚爪专讬讱 诇驻专讟 讚讗诪专讬' 讛讬讬谞讜 诪砖讜诐 讜讻住讛讜 诇讗 诪砖诪注 讗诇讗 诇诪注诇讛 讜讘讗 注驻专 诇诇诪讚 砖爪专讬讱 讻讬住讜讬 讙诐 诪诇诪讟讛 讜讻讚讗讬转' 讘专讬砖 驻专拽讬谉 讜讚讘专讬 专砖"讬 讝"诇 谞讻讜谞讬诐 讬讜转专.



讗讬谉 诪讻住讬谉 讘讜 讗诇讗 讘讚讘专 砖讝讜专注讬谉 讘讜 讜诪爪诪讬讞 驻讬' 砖诪爪诪讬讞 诇讻转讞诇讛 讜诇讗 讚诪讬 诇诪讙讚诇 爪诪讞讬' 砖讗诪专讜 讘诪砖谞转讬谞讜 讜讘讘专讬讬转讗 讚讛转诐 砖诪讙讚诇 讚讘专 讛讝专讜注 讻讘讚 讜诪砖讜诐 讚驻诇讬讙 讗诪转谞讬' 讜诪转谞讬转讗 讗诪专 专讘讗 讚讛讗 讘讜专讻讗.



讗诪专 专讘 谞讞诪谉 讗谞讗 讗诪专讬转讛 谞讬讛诇讬' 讜诪讛讗 诪转谞讬转讗 讚拽转谞讬 砖讗诐 讛讬讛 诪讛诇讱 讘诪讚讘专 砖讜专祝 讟诇讬转讜 讜讗讬 住讙讬' 诇讬' 讘砖讞讬拽转 讞专住讬诐 诇诪讛 砖讜专祝 讟诇讬转讜 讬砖讞拽 讗讘谞讬诐 讜讬讻住' 讗诇讗 住讙讬 诇讛 讘讛讻讬 讜专"谞 讘专 讬爪讞拽 讛讜讛 讙诪讬专 讚讛讗 诪转谞讬转' 注讬拽专 讜讝讜 砖讬讟转 专砖"讬 讝"诇 讜讛转讜住驻讜转 讜讗谞谉 讻诪转谞讬' 拽讬"诇.



注驻专 住转诪讗 诇讗 讗讬拽专讬 讛拽砖讛 专"转 讝"诇 诪讛讗 讚转谞谉 讘驻"拽 讚讬"讟 讜砖讜讬谉 讘"砖 讜讘"讛 砖讗诐 砖讞讟讜 砖讬讞驻讜专 讘讚拽专 讜讬讻住讛 砖讗驻专 讻讬专讛 诪讜讻谉 讛讜讗 讗诇诪讗 诪讜讚讛 讘"砖 讚讗驻专 专讗讜讬 诇讻住讜转 讘讜 讜转讬' 讚讛转诐 讘讗驻专 注爪讬诐 讜讛讻讗 讘讗驻专 讗讜讻诇讬谉 讜讗驻专 注爪讬诐 讗讬拽专讬 注驻专 住转诐 讻讚讻转讬讘 讜讬砖专祝 讗讜转讜 讘谞讞诇 拽讚专讜谉 讜讬讚拽 诇注驻专 讗"谞 讚讛转诐 诪讜讻谉 诇讻住讜转 讘讜 专讜拽 讗讜 爪讜讗讛 拽讗诪专 讜注讜讚 讚讛讗 讗诪专讬谞谉 讛转诐 讚讛"拽 讜讗驻专 讻讬专讛 诪讜讻谉 讛讜讗 讜讗讬讻讗 诇诪讬诪专 讚讗讚讘"讛 讘诇讞讜讚 拽讗讬.



讜谞拽专讗 驻讬住讜诇讬' 驻专砖"讬 讝"诇 砖讞讬拽转 讛专讞讬讬诐 讜讛拽砖讜 讘转讜住' 讚讛讬讬谞讜 砖讞讬拽转 讗讘谞讬诐 讚转谞讬 讘讘专讬讬转讗 讚诇注讬诇 讜诪讛 讛讜住讬驻讜 讘讝讛 诇讻讱 驻讬专砖讜 砖讛讜讗 专拽讘 讛注爪讬诐 讛谞拽专讗 拽讬专讗 讘诇注"讝 讜诇讙谞讜转讜 诇讗讘讜讚转 讻讜讻讘讬' 谞拽讟 驻住讜诇讬诐:





讛诪讗讬专讬

讝讛讜 讘讬讗讜专 讛诪砖谞讛 讜讻诇诇 讛讚讘专讬诐 讘注谞讬谉 讝讛 砖诪讻住讬谉 讘讻诇 讚讘专 讛拽专讜讬 注驻专 讗讜 砖讛讜讗 讻注讬谉 注驻专 讗诐 讻谉 诪讻住讬谉 讘讗驻专 砖讛专讬 谞讗诪专 讘讜 诪注驻专 砖专驻转 讛讞讟讗转 讜讻谉 诪讻住讬谉 讘砖讞讬拽转 讝讛讘 砖谞讗诪专 讜注驻专讜转 讝讛讘 诇讜 讜讻谉 讘谞注讜专转 驻砖转谉 讚拽讛 讜谞住讜专转 讞专砖讬诐 讚拽讛 讗注"驻 砖诇讗 谞拽专讗讜 注驻专 讛讜讗讬诇 讜讛诐 讻注讬谉 注驻专 讜讬专讗讛 诇讬 讛讟注诐 诪驻谞讬 砖讛诐 谞注砖讬诐 注驻专 诇砖注转讜 诪驻谞讬 砖讛诐 谞专拽讘讬诐 注诇 谞拽诇 讜诪讻住讬诐 讘砖讞讜专 讜讘讻讞讜诇 讜砖讞讜专 讛讬讗 驻讞诐 讜讻讞讜诇 讛讜讗 诪讬谉 注驻专 讜讘谞拽讬专转 讛专讞讬诐 讜讘讝专谞讬讱 讜讛讜讗 讗讬专驻讜诪讬谞讟 讻诇 讝诪谉 砖讛诐 讻转讜砖讬诐 讛讚拽 讛讬讟讘 砖讻诇 讗诇讜 诪讬谉 注驻专 讛诐:



砖讞讬拽转 讻诇讬 诪转讻讜转 讗讬谞讛 讻注讬谉 注驻专 讜讗讬谉 谞注砖讛 注驻专 讗诇讗 诇讝诪谉 讙讚讜诇 讜讗讬谉 诪讻住讬谉 讘讛诐 讜讻谉 住讜讘讬谉 讜诪讜专住谉 讗讬谞谉 讻注讬谉 注驻专 讜讗讬谉 诪讻住讬谉 讘讛讜 讜住讜讘讬谉 讛讜讗 讛谞砖讗专 讘谞驻讛 讜诪讜专住谉 讛讜讗 拽诇驻转 讛转讘讜讗讛 讻砖讻讜转砖讬谉 讛转讘讜讗讛:



讬砖 砖讜讗诇讬谉 讘砖讞讬拽转 讻诇讬 诪转讻讜转 讜讛诇讗 诪转诇诪讜讚 注"讝 讬专讗讛 砖讛谉 谞注砖讜转 讝讘诇 诇讙讚诇 爪诪讞讬诐 讜讻讘专 驻专砖转 砖讻诇 砖诪讙讚诇 爪诪讞讬诐 讗注"驻 砖诇讗 谞拽专讗 注驻专 诪讻住讬谉 讘讜 讜转讬专爪讜 砖砖讞讬拽转 讻诇讬 诪转讻讜转 砖诇讗 谞砖专驻讜 讗诇讗 砖谞讻转转讜 讗讬谉 诪讙讚诇 爪诪讞讬诐 讜讗讬谞讜 谞拽专讗 注驻专 讜讘转诇诪讜讚 注"讝 诇讗 讚讘专讜 讗诇讗 讻砖谞砖专驻讜 讜谞注砖讜 讗驻专 讜诇驻讬讻讱 讛讜专讜 砖讻诇讬 诪转讻讜转 砖砖讞拽 讜砖专驻谉 诪讻住讬谉 讘讗驻专 砖诇讛谉:



讗驻专 讞诐 诪讻住讬谉 讘讜 讗注"驻 砖讗讬谞讜 诪讙讚诇 爪诪讞讬诐 砖讛专讬 讻诇 砖谞拽专讗 讗驻专 讗讜 注驻专 讗讬谉 讗谞讜 爪专讬讻讬谉 诇讛讬讜转讜 诪讙讚诇 爪诪讞讬诐 讜讗讬谉 讗谞讜 爪专讬讻讬谉 诇驻专砖 讘讜 讛讜讗讬诇 讜诪讬谞讜 诪讙讚诇 爪诪讞讬诐 讗注"驻 砖讻讘专 讘讬讗专谞讜 讻谉 讘诪住讻转 讬讜诐 讟讜讘:



讬砖 诪讬 砖讞讜诇拽 注诇 诪砖谞转谞讜 诇讜诪专 砖讗讬谉 诪讻住讬谉 讗诇讗 讘讚讘专 砖讝讜专注讬谉 讘讜 讜诪爪诪讬讞 讜讗诐 讻谉 注驻专 讗专抓 诪诇讞讛 讗讬谉 诪讻住讬谉 讘讛 讜诇讗 讬专讗讛 讻谉 讜讛讚讘专讬诐 谞专讗讬谉 注诇 讛讚专讱 砖讻转讘谞讜 讜诪"诪 讛诐 诪讘讬讗讬诐 专讗讬讛 诪诪讛 砖讗诪专讜 讘住讜讙讬讗 讝讜 讚专砖 专讘 谞讞诪谉 讘专 专讘 讞住讚讗 讗讬谉 诪讻住讬谉 讗诇讗 讘讚讘专 砖讝讜专注讬谉 讘讜 讜诪爪诪讬讞 讜讗诪专讜 注诇讬讛 讗诪专 专讘 谞讞诪谉 转讗 讘讜专讻讗 讜讗诪专 专讘 谞讞诪谉 讘专 讬爪讞拽 诪讗讬 讘讜专讻讗 讗谞讗 讗诪专讬转讛 谞讬讛诇讬讛 讜诪诪转谞讬转讬谉 讗诪专讬转讛 谞讬讛诇讬讛 讚转谞讬讗 讛讬讛 诪讛诇讱 讘诪讚讘专 讜讗讬谉 诇讜 注驻专 诇讻住讜转 砖讜讞拽 讚讬谞专讬 讝讛讘 讜诪讻住讛 讛讬讛 诪讛诇讱 讘住驻讬谞讛 讜讗讬谉 诇讜 注驻专 诇讻住讜转 砖讜专祝 讟诇讬转讜 讜诪讻住讛 讜诪讗讞专 砖讛讛讜诇讱 讘诪讚讘专 讛讜讗 诪爪专讬讱 诇讜 砖讞讬拽转 讚讬谞专讬 讝讛讘 讗诇诪讗 注驻专 讛诪讚讘专 讗讬谞讜 专讗讜讬 诇讻住讜讬 讗注"驻 砖讘讜讚讗讬 诪讙讚诇 爪诪讞讬诐 讗诇讗 砖讗诐 讝讜专注讬谉 讘讜 讗讬谞讜 诪爪诪讬讞 讗诇诪讗 讚诇讗 住讙讬 诇谉 讘诪讙讚诇 爪诪讞讬诐 讗诇讗 讘讝讜专注讬谉 讘讜 讜诪爪诪讬讞 讜诪转讜讱 讻讱 讛讜讗 爪专讬讱 诇砖讞讬拽转 讚讬谞专讬 讝讛讘 讜诇砖专驻转 讟诇讬转 讜讗注"驻 砖讗讬谉 讗诇讜 诪爪诪讬讞讬谉 讗讜 砖诪讗 讗祝 诇讗 诪讙讚诇讬诐 爪诪讞讬诐 诪"诪 讘讗诇讜 讗讬谉 讗谞讜 爪专讬讻讬诐 诇讻讱 砖讛专讬 谞拽专讗讜 注驻专 讜讝讛讜 砖砖讗诇 讘砖诇诪讗 砖讜专祝 讟诇讬转讜 讚讗砖讻讞谉 讗驻专 讚讗讬拽专讬 注驻专 讗诇讗 讚讬谞专讬 讝讛讘 诪谞讗 诇谉 讚讻转讬讘 讜注驻专讜转 讝讛讘 诇讜 讜诪"诪 谞专讗讛 诇驻住讜拽 讻住转诐 诪转谞讬转讬谉 讜讛转诪讛 诪讙讚讜诇讬 讛驻讜住拽讬诐 砖讛讘讬讗讜 讗转 砖转讬讛谉 讜讗驻砖专 砖诇讗 讛讘讬讗讜 讛讘专讬转讗 讗诇讗 诇诇诪讚 砖讗注"驻 砖砖讞讬拽转 讚讬谞专讬 讝讛讘 砖讜讛 讛讬讗 诇砖讞讬拽转 讻诇讬 诪转讻讜转 诇注谞讬谉 砖讗讬谉 诪讙讚诇讬谉 爪诪讞讬诐 诪"诪 砖讞讬拽转 讝讛讘 讛讜讗讬诇 讜谞拽专讗转 注驻专 诪讻住讬谉 讘讛:





诪讛专砖"讗 - 讞讬讚讜砖讬 讛诇讻讜转

讘讚"讛 讻诇诇 讛爪专讬讱 诇驻专讟 讻讜' 讜诇讗讘讬讬 讚讗讬转 诇讬讛 讛转诐 讘讻讜专 诇讚"讗 讻讜' 讚讗讬 诇讗讜 驻专讟 讛"讗 讚讗驻讬' 讬讜爪讗 讚讜驻谉 讻讜' 注讻"诇 讘讛讚讬讗 拽讗诪专 讗讘讬讬 讛转诐 讛讻讬 讜专讬砖讗 讛"拽 讬讻讜诇 讗驻讬' 讬讜爪讗 讚讜驻谉 转"诇 驻讟专 专讞诐 讗讘诇 谞专讗讛 诇讛诐 讚讜讞拽 诇讗讘讬讬 讻讬讜谉 讚讗讬转 诇讬讛 讘讻讜专 诇讚"讗 诇讗 讛讜讬 讘讻讜专 讗诪讗讬 讞砖讬讘 诇讬讛 诇诪诇转 讘讻讜专 讟驻讬 讻诇诇讗 诪诪诇转 驻讟专 专讞诐 讚讛讗 讚讻诪讜 讚诪驻讟专 专讞诐 讗讬诪注讬讟 讻诇 诪讬诇讬 讞讜抓 诪诪诇转讗 讞讚讗 讚讛讬讬谞讜 讬讜爪讗 讚专讱 专讞诐 讗讞专 讬讜爪讗 讚讜驻谉 讛"谞 诪讘讻讜专 讗讬诪注讬讟 讻诇 诪讬诇讬 讞讜抓 诪诪诇转讗 讞讚讗 讚讛讬讬谞讜 讬讜爪讗 讚讜驻谉 讙讜驻讬讛 讜讝讛 讛讘讬讗诐 讚谞专讗讛 诇讛诐 诇驻专砖 诇讗讘讬讬 讚转专讜讬讬讛讜 讛讜讜 讻诇诇 讜转专讜讬讬讛讜 讛讜讜 驻专讟 讚讘讻讜专 诇讗 诪砖诪注 讟驻讬 讻诇诇讗 诪驻讟专 专讞诐 讜讚讜"拽:





诪讛专砖"讗 - 讞讬讚讜砖讬 讗讙讚讜转

讜讗谞讻讬 注驻专 讻讜'. 讜诇驻讜诐 专讬讛讟讗 讛讜讗 讚讞讜拽 讜讻讬 讗讬诇讜 诇讗 讗诪专 讗讘专讛诐 讜讗谞讻讬 注驻专 讜讙讜' 诇讗 讛讬讛 诇讟讜诪讗转 诪转 讟讛专讛 注讜诇诪讬转 讜讗驻砖专 诇驻专砖 讚讗讬 诇讗讜 讘砖讻专 讗讘专讛诐 讛讬讛 讛讻砖专 讟讛专转 讟诪讗 诪转 讘注谞讬谞讬诐 专讞讜拽讬诐 讗砖专 诪谞讬讗讜转诐 讛讬讛 拽砖讛 讗诪谞诐 讘砖讻专 砖诪讬注讟 讗讘专讛诐 讗转 注爪诪讜 砖讗诪专 讜讗谞讻讬 注驻专 讜讗驻专 讝讻讜 诇讛讬讜转 讛讻砖专 讜讛讝讗转 讟讛专转诐 讘注谞讬谞讬诐 讗砖专 拽诇讬诐 诪爪讬讗讜转诐 砖讛诐 注驻专 讜讗驻专 讜讛讝讻讜转 讛讜讗 诪谉 讛讚讜诪讛 诇讚讜诪讛 砖讘讝讻讜转 砖讗诪专 讜讗谞讻讬 注驻专 讘转讞诇转 讬爪讬专转 讗讚诐 讻诪讘讜讗专 诇拽诪谉 讘住诪讜讱 讝讻讜 诇注驻专 住讜讟讛 砖注诇 讬讚讬 讝讛 转讝讻讛 诇讛讜诇讬讚 讘谉 讻讗讘专讛诐 讻诪讘讜讗专 讘驻专拽 讻砖诐 讜讘讝讻讜转 砖讗诪专 讜讗谞讻讬 讗驻专 讘诪讜转讬 讝讻讜 诇讟讛专 讘讗驻专 讟讜诪讗转 诪转 讜拽"诇:





诪讛专"诐

讚"讛 讻诇诇 讛爪专讬讱 诇驻专讟 讜讻讜' 讚讗讬转 诇讬讛 讛转诐 讘讻讜专 诇讚讘专 讗讞讚 诇讗 讛讜讬 讘讻讜专 讜讻讜'. 专"诇 讚讗讘讬讬 住"诇 讚诇讬砖谞讗 讚讘讻讜专 讙讜驻讬讛 讛讻讬 诪砖诪注 讚诇讗 诪拽专讬 讘讻讜专 讻"讗 讗讜转讜 砖讛讜讗 讘讻讜专 诇讻诇 诪讬诇讬 讜诇讚讬讚讛讜 诇讗 讗讬爪讟专讬讱 驻讟专 专讞诐 讗诇讗 诇诪注讟 砖讗诐 讛讘讻讜专 讬讜爪讗 讚专讱 讚讜驻谉 讜注"砖 驻讬' 讛讘专讬讬转讗 诇驻讬 住讘专转 讗讘讬讬 讜讗诐 讻谉 诪讗讬 爪专讬讱 诇驻专讟 讛讜讗 讚讛讗 讘诇讗 砖讜诐 驻专讟 诇讗 诪拽专讬 讘讻讜专 讻"讗 讗讜转讜 讚讛讜讬 讘讻讜专 诇讻诇 诪讬诇讬:





讞讻诪转 砖诇诪讛

讙诪' 讜讞专住讬转 诇讘谞讛 讻讜'. 谞"讘 谞"诇 诇驻专砖"讬 讙专住讬' 讞专住讬转 诇讘谞讛 讚讗讬 讞专住讬转 讘诇讗 诇讘谞讛 拽讗诪专 讗"讻 讛讬讬谞讜 砖讞讬拽转 讞专住讬转 讜讘专讬讬转讗 拽转谞讬 砖讞讬拽转 讞专住讬转 诇讛讚讬讗 讜诪"诪 诇驻讬' 讛注专讜讱 砖驻讬' 讞专住讬转 诪讬谉 住讬讚 诇讗 拽砖讛 诪讬讚讬 讜诪砖"讛 谞诪讬 诪讬讜砖讘 诪讛 砖驻讬专讜砖 专砖"讬 讘诪专讜讘讛 讞专住讬转 诇讘谞讛 讻转讜砖讛 讜讚讜"拽:





专砖"砖

转讚"讛 讗诇讗. 讻砖讘讗讜 砖诐 讬砖专讗诇 讛讬' 诪爪诪讬讞. 拽"拽 讛专讬 讛转诇讜谞谞讜 讜讗诪专讜 诇讗 诪拽讜诐 讝专注 (讞讜拽转 讻). 讜讬"诇 讚转诇讜谞转诐 讛讬转讛 注诇 讗砖专 诇讗 诪爪讗讜讛讜 讝专讜注 讘讘讜讗诐. 讻讬 讛诐 诇讗 讬讜讻诇讜 诇讝专讜注 讘注转 讘讜讗诐. 讻讬 注驻"讬 讛' 谞住注讜 讜驻谉 诇讗 讬转诪讛诪讛讜 砖诪讛 注讚讬 讬讙讬注 讝诪谉 讛拽爪讬专 讜讬讛讬' 讬讙讬注诐 诇专讬拽. 讗讘诇 诇讻讗讜专讛 讬"诇 拽讜砖讬讬转诐 讚专"讬 驻专讬讱 讚讛专讬 转讜注讬诇 诇讝讘诇 讗讜转谉 爪诪讞讬诐 砖讙讚诇讬谉 讘讜 诪讗诇讬讛谉. 讜谞专讗讛 讚拽讜砖讬讬转诐 讗讬谞讛 讗诇讗 诇转讬专讜抓 讗"谞:





讛讙讛讜转 讬注讘"抓

讙诪壮 讛讬讛 诪讛诇讱 讘诪讚谞专 讜讻讜壮 讘砖诇诪讗 砖讜专祝. 谞"讘 讜讗"转 讚讬诇诪讗 诪砖讜诐 砖讗讬谉 诇讜 诪专 诇讞驻讜专 讘讜 讜讬"诇 讚讛讗讬 讘砖诇诪讗 讝讛讜 讛讻诇 诪谉 讛讛讜讻讞讛 讜专谞讘状讬 讛讜讗 讚诪住讬拽 诇讛. 讻诇讜诪专 讛诇讗 爪专讬讱 诇讛讘讬谉 讛讘专讬讬转讗 讚谞拽讟讛 讛谞讬 转专讬 讚讜拽讗 讜诇讗 诪讙讚诇讬 爪诪讞讬诐 讘砖诇诪讗 讻讜壮 讗诇讗 讚"讝 诪谞诇谉 讜爪壮壮诇 诪砖讜诐 讚讗拽专讬 注驻专. 砖"诪 讗讬 讛讜讛 诪拽专讬 讝讛讘 讗讬谉 诪讻住讬谉 讘讜:


砖诐 砖讜讞拽 讚讬谞专 讝讛讘. 谞"讘 驻砖讜讟 砖讗讬谞讜 诪驻住讬讚讜 讘讻讱. 讻讬 诇讗 谞讗住专 讘讛谞讗讛 讗诇讗 讗讞专 砖拽讬讬诐 讘讜 讛诪爪讜讛 诪诇拽讟 讛讝讛讘 讜谞讜讟诇讜:


专砖状讬 讚"讛 讻诇诇 讛爪专讬讱 讜讻讜壮 讗讘诇 讛讻讗 讚诪砖转诪注 讻爪壮壮诇:


转讜住壮 讚"讛 讜谞拽专转 讜讻讜壮 讜讗讬谉 讝讛 砖讞讬拽转 讗讘谞讬诐 谞"讘 砖讛讬讗 讚拽讛 讜讝讜 讙住讛 诪诪谞讛:





讘谉 讬讛讜讬讚注

讛指讬指讛 诪职讛址诇旨值讱职 讘旨址诪旨执讚职讘旨指专, 讜职讗值讬谉 诇讜止 讗值驻侄专 [注指驻指专] 诇职讻址住旨讜止转, 砖讈讜止讞值拽 讚旨执讬谞指专 讝指讛指讘 讜旨诪职讻址住旨侄讛. 驻讬专讜砖 讬注砖谞讜 砖讘专讬诐 拽讟谞讬诐 砖讬讛讬讛 讚讜讙诪转 注驻专 讚讗祝 注诇 讙讘 讚讝讛讘 讗拽专讬 注驻专 诇讗 讬讻住谞讜 讻诪讜 砖讛讜讗 砖诇诐 讗诇讗 讬砖讘专谞讜 诇讞诇拽讬诐 讚拽讬诐 砖讬讛讬讛 讚讜讙诪转 注驻专.
讜拽砖讗 讻讬讜谉 砖讛讜讗 诪讟讬祝 讛讚诐 讘拽专拽注 讗讬讱 讬讻住讛 讘讚讬谞专 讝讛讘 讜讬诇讱 诇讜, 讻讬 诪讬 讬讗讘讚 讚讬谞专 讝讛讘 讘注讘讜专 讗讻讬诇转 注讜祝? 讜讗诐 转讗诪专 讬诪转讬谉 注诇讬讜 注讚 砖讬讘诇注 讻讜诇讜 砖讬讘砖 讜诇讗 讬讛讬讛 专砖讜诪讜 谞讬讻专 讜讬讟讜诇 讛讝讛讘, 讙诐 讝讛 讗讬 讗驻砖专 讚诪讬 讬讗诪专 砖讬讘诇注 讜诇讗 讬砖讗专 专砖讜诪讜 谞讬讻专 讻讬 讘拽专拽注 讝讜 讚讗讬谉 谞诪爪讗 讘讛 注驻专 讗诇讗 住诇注讬诐 诇讗 讬讘诇注 讛讚诐 注诇 讛住诇注 讜诇讗 讬诪讞讛 诪讗讬诇讬讜? 讜谞专讗讛 诇讬 讘住"讚 砖讬讟讬祝 讛讚诐 诇转讜讱 讛拽讜驻讛 讜讬讻住谞讜 讘讝讛讘 讜讬拽讞 讛拽讜驻讛 注诪讜 讜讻砖讬讙讬注 诇诪拽讜诐 注驻专 讬住讬专 讛讝讛讘 讜讬谞讬讞 注驻专 讘诪拽讜诐 讛讝讛讘 诇讻住讜转讜.
讗讱 诪拽砖讬诐 诇诪讛 砖讜讞讟 讛注讜祝 讘诪讚讘专 讗诐 讗讬谉 诇讜 注爪讬诐 诇讘砖诇 讜诇爪诇讜转 讚讗讬谉 讚专讱 诇讗讻讜诇 讘砖专 讞讬 讜讗诐 讬砖 诇讜 注爪讬诐 讬讻住讛 讘讗驻专谉 讗讞专 讻讱? 讜谞专讗讛 诇讬 讻讙讜谉 砖讗讬谉 诇讜 注爪讬诐 讜讛讜讗 爪讜诇讛 讛注讜祝 讘砖讻专 住驻讬专讟"讜 砖诪讚诇讬拽讬谉 注诇 讬讚讬 讗砖 砖讬讜爪讬讗 诪讗讘谞讬诐. 讜注讜讚 讬砖 诇讜诪专 讻讙讜谉 砖讛讜讗 讛讬讛 爪专讬讱 诇讚诐 讚讜拽讗 讜诇讗 诇讗讻讜诇 讜拽讬讬诪讗 诇谉 讘砖讜诇讞谉 注专讜讱 (讬讜专讛 讚注讛 住讬诪谉 讻讞 住注讬祝 讬讞) 讛砖讜讞讟 讜讗讬谞讜 爪专讬讱 讗诇讗 诇讚诐 讞讬讬讘 诇讻住讜转. 讗讜 讬讜讘谉 讻讙讜谉 砖讛讬讛 诇讜 注讜祝 诪住讜讻谉 谞讜讟讛 诇诪讜转 讜诇讻谉 诪诪讛专 诇砖讞讟讜 讜讻砖讬讙讬注 诇诪诇讜谉 讬讗讻诇谞讜. 讜讛专讘 诇讘 讗专讬讛 讝"诇 转讬专抓 讻讙讜谉 砖讛讜讗 爪讚 讞讬讛 讗讜 注讜祝 讘讚专讱 讛诇讜讻讜 讜专讜爪讛 诇砖讞讟谉 讻讚讬 砖诇讗 讬讘专讞讜 讜讙诐 讝讛 谞讻讜谉.
讜讗讬谉 诇讛拽砖讜转 讻讬讜谉 砖讛讜诇讱 讘诪讚讘专 砖讛讜讗 讬讘砖讛 讗驻讬诇讜 拽专拽注 拽砖讛 讻住诇注讬诐 讗讬谞讛 拽砖讛 讬讜转专 诪谉 讛讝讛讘, 讚拽讗诪专 砖讜讞拽 讚讬谞专 讝讛讘 讜诪讻住讛 讜讙诐 讻讗谉 讬砖讞讜拽 讜讬讻住讛 讚谞专讗讛 讚讗讬讬专讬 砖讛讬讛 诪讛诇讱 讘讗专抓 诪诇讬讞讛 砖讗讬谉 诪讻住讬诐 讘注驻专讛 讗祝 注诇 驻讬 砖讘诇砖讜谉 讘谞讬 讗讚诐 谞拽专讗 注驻专 诪讻诇 诪拽讜诐 讘诇砖讜谉 讛诪拽专讗 讗讬谞讜 谞拽专讗 注驻专 诪讛 砖讗讬谉 讻谉 讛讝讛讘 讗祝 注诇 讙讘 讚讗讬谉 讝讜专注讬谉 讘讜 诪讻诇 诪拽讜诐 讘诇砖讜谉 讛诪拽专讗 谞拽专讗 注驻专 讜讻谞讝讻专 讘住讬诪谉 讻"讞 讘诇讘讜砖 讝"诇.
讘专诐 讛讗 拽砖讬讗 诇讬 诇诪讛 注砖讛 砖转讬 讞诇讜拽讜转 讛讜诇讱 讘诪讚讘专 讜讛讜诇讱 讘住驻讬谞讛, 讛讜讛 诇讬讛 诇诪讬诪专 讛砖讜讞讟 讜讗讬谉 诇讜 注驻专 砖讜讞拽 讚讬谞专 讝讛讘 讗讜 砖讜专祝 讻住讜转讜 讜诪讻住讛, 讜诪讛 讛驻专砖 讬砖 讘讝讛 讘讬谉 诪讚讘专 诇住驻讬谞讛? 讜注讜讚 诇诪讛 讗诪专 转拽谞转 讛讝讛讘 讘讛讜诇讱 讘诪讚讘专 讜转拽谞讛 砖诇 砖讜专祝 讘住驻讬谞讛?
讜谞专讗讛 诇讬 讘住"讚 讻讬 砖转讬 讞诇讜拽讜转 讗诇讜 诇讗讜 诪讞讚 转谞讗 讗转诪专讜 讗诇讗 讻诇 讞诇讜拽讛 讞讚 转谞讗 转谞讬 诇讛 讜讛讗讞讚 砖诪注 诪专讘讜 讛诪讛诇讱 讘诪讚讘专 讜讗讬谉 诇讜 注驻专 诇讻住讜转 砖讜讞拽 讚讬谞专 讝讛讘 讜诪讻住讛 讜诪讛 砖讗诪专 砖讜讞拽 讜诇讗 讗诪专 砖讜专祝 讛讬讬谞讜 诪砖讜诐 讚诪注砖讛 砖讛讬讛 讻讱 讛讬讛 讜讻讻讛 讘讗讛 诪注砖讛 诇驻谞讬讜 砖谞砖讗诇 讘讗讞讚 讛讬讛 讛讜诇讱 讘诪讚讘专 讜砖讞讟 讜诇讗 讛讬讛 诇讜 注驻专 讜诇讗 讻住讜转 诇砖专讜祝 讜讛讜专讛 讗讜转讜 转谞讗 讘讚讘专 讝讛 砖讬砖讞讜拽 讚讬谞专 讜讬讻住讛 讜讻诪讜 讙讜讜谞讗 砖诇 讛砖讗诇讛 砖砖讗诇讜 诪诪谞讜 拽讘注 讚讘专 讝讛 诇讛诇讻讛 讜讻谉 转谞讗 讗讞专讬谞讗 讻讱 讗转专诪讬 诇讬讛 砖砖讗诇讜 讗讜转讜 注诇 讗讞讚 砖讛讬讛 诪讛诇讱 讘住驻讬谞讛 讜诇讗 讛讬讛 诇讜 注驻专 诇讻住讜转 讜讛讜专讛 诇讛诐 砖讬砖专讜祝 讟诇讬转讜 讜讗讬讬专讬 讘讟诇讬转 讘诇讜讬 砖讗讬谉 讘讜 讘诇 转砖讞讬转.



讘旨执砖讉职讻址专 砖讈侄讗指诪址专 讗址讘职专指讛指诐 讗指讘执讬谞讜旨: "讜职讗指谞止讻执讬 注指驻指专 讜指讗值驻侄专", 讝指讻讜旨 讘旨指谞指讬讜 诇执砖讈职转旨值讬 诪执爪职讜讜止转; 讗值驻侄专 驻旨指专指讛 讜址注植驻址专 住讜止讟指讛 (讘专讗砖讬转 讬讞, 讻讝). 诪拽砖讬诐 讛讜讛 诇讬讛 诇诪讬诪专 注驻专 住讜讟讛 讜讗驻专 驻专讛 讻住讚专 讚谞拽讬讟 讗讘专讛诐 讗讘讬谞讜 砖讗诪专 '讜职讗指谞止讻执讬 注指驻指专 讜指讗值驻侄专'?
讜谞专讗讛 诇讬 讘住"讚 讚拽讚讬诐 讝讻讬讛 讚讗驻专 驻专讛 讚讞砖讬讘讛 讟驻讬 砖讛讬讗 诇爪讜专讱 讗谞砖讬诐 讜谞砖讬诐 讜讙诐 诪爪讜讬讛 讟驻讬 讜爪专讬讻讬诐 诇讛 讟驻讬 讗讘诇 讗讘专讛诐 讗讘讬谞讜 注"讛 砖诪讚讘专 讘注谞讬谉 讛注谞讜讛 讜讛讞砖讬讘讜转 讛拽讚讬诐 讛注驻专 诇讗驻专 诇驻讬 砖讬砖 讘注驻专 诇注讜诇诐 讟驻讬 诪讗驻专 讜诇讛讻讬 讛讗驻专 讙专讜注 讬讜转专 讜诇讻讱 讛讝讻讬专讜 诇讘住讜祝 注诇 讚专讱 诇讗 讝讜 讗祝 讝讜. 讗讬 谞诪讬 讬砖 讞砖讬讘讜转 讘注驻专 讬讜转专 诪讗驻专 讻讬 谞注砖讛 诪诪谞讜 讻诇讬诐 诇砖转讜转 讘讛诐 讜诇讗讻讜诇 讘讛诐 讜诇讘砖诇 讘讛诐 讙诐 讘谞讬讬谉 讘转讬诐 讜注诇讬讜转 讘讗讘谞讬诐 讛谞注砖讬诐 诪谉 讛注驻专 诪讛 砖讗讬谉 讻谉 讛讗驻专 讛讜讗 讙专讜注 讻讬 诇讗 讬爪诇讞 诇讻诇 讗诇讛 讜诇讛讻讬 谞拽讬讟 讗驻专 诇讘住讜祝 注诇 讚专讱 诇讗 讝讜 讗祝 讝讜.
讗诪谞诐 讛讗 拽砖讬讗 诇谉 讘诪讗诪专 讛谞讝讻专 讚拽讗诪专 讘旨执砖讉职讻址专 讜讻讜' 讝指讻讜旨 讜讻讜' 讜讛诇讗 诪讛 砖讗诪专 讗讘专讛诐 讗讘讬谞讜 '注指驻指专 讜指讗值驻侄专' 讗讬谉 讗诇讜 注谞讬讬谞讬诐 讞诇讜拽讬诐 讗诇讗 砖谞讬讛诐 注谞讬谉 讗讞讚 砖诪讚讘专 讘讛诐 讘讚专讱 注谞讜讛 讜诇诪讛 讝讻讜 讘注讘讜专诐 诇砖谞讬 注谞讬讬谞讬诐 讞诇讜拽讬诐 砖讛诐 讗驻专 驻专讛 讜注驻专 住讜讟讛?
讜谞专讗讛 诇讬 讘住"讚 讚讬讚讜注 转讬讘转 '讗谞讬' 谞讗诪专 注诇 诪拽爪转 讚讛讬讬谞讜 注诇 讛讙讜祝 讛讙砖诪讬 讘诇讘讚 讗讘诇 '讗谞讻讬' 谞讗诪专 注诇 讚讘专 砖诇诐 讙讜祝 讜谞驻砖 砖讛讜讗 讻讜诇诇 砖转讬讛诐 讜讬讚讜注 砖讬砖 诪注诇讜转 讜讞砖讬讘讜转 讛砖讬讬讻讬诐 诇讙讜祝 讚讜拽讗 讜讬砖 砖讬讬讻讬诐 诇谞驻砖 讚讜拽讗 讜讬砖 讗讚诐 砖诪转讙讗讛 讘砖谞讬讛诐 讜讬砖 注谞讬讜 讜砖驻诇 讘砖谞讬讛诐 讜讬砖 注谞讬讜 讘讝讛 讜讙讗讛 讘讝讛 讜讗讘专讛诐 讗讘讬谞讜 注"讛 讛讬讛 注谞讬讜 讜砖驻诇 讘砖谞讬讛诐, 诇讻讱 讗诪专 '讜职讗指谞止讻执讬 注指驻指专 讜指讗值驻侄专' 谞讞砖讘 注指驻指专 讘讚讘专讬诐 讛讙砖诪讬讬诐 讜指讗值驻侄专 讘讚讘专讬诐 讛谞驻砖讬讬诐 讜讻讬讜谉 讚讛讜讗 注谞讬讜 讜砖驻诇 讘砖转讬 讞诇讜拽讜转 讻讬 谞驻砖讬讬诐 诇讞讜讚 讜讙讜驻谞讬讬诐 诇讞讜讚 诇讻讱 讝讻讜 讘谞讬讜 诇砖转讬 诪爪讜转 讞诇讜拽讜转 讻讬 讛讟讛专讛 讘讗驻专 驻专讛 讛讜讗 注谞讬讬谉 谞驻砖讬讬 讜专讜讞谞讬 讜讛谞讗讛 砖诇 注驻专 住讜讟讛 讛讜讗 注谞讬谉 讙讜驻谞讬讬 讜讙砖诪讬讬 砖讛讜讗 诪讜注讬诇 诇讛转讬专 讗砖讛 诇讘注诇讛 诇砖诪砖 注诪讛 讜转砖诪讬砖 讛讜讗 讛谞讗讛 讙砖诪讬转 讜讙讜驻谞讬转.
讜诪讛 砖讝讻讜 讘谞讬讜 讘砖讻专 讚讘专 讝讛 讘讜讚讗讬 讛讜讗 诇拽讞 砖讻专讜 砖诇诐 讘注讘讜专 讚讘专 讝讛 讗讱 讛讜讗讬诇 讜讗诪专 讚讘专讬诐 讘转驻诇讛 砖讛转驻诇诇 诇讛爪讬诇 讗转 讗讞专讬诐 讝讻讜 讙诐 讘谞讬讜 讘砖讻专 讚讘专讬诐 讗诇讜 讜诇驻讬 诪讛 砖讗诪专 专讘讬谞讜 讛讗专"讬 讝"诇 砖讘谞讬讜 砖讛讬讜 讘诪爪专讬诐 讛诐 讛讬讜 讙诇讙讜诇 讗谞砖讬 住讚讜诐 讗转讬 砖驻讬专 讟驻讬 讜讘讝讛 讬讜讘谉 讙诐 讘砖讻专 砖诇 讞诇讜拽讛 讛砖谞讬转 砖诇 诪讞讜讟 讜注讚 砖专讜讱 谞注诇 砖讝讻讜 讙诐 讻谉 讘谞讬讜 讘注讘讜专诐.
讜注讚讬讬谉 讬砖 诇讛拽砖讜转 讚拽讚讜拽 注爪讜诐 讘诪讗诪专 讛谞讝讻专 诪谞讗 诇讬讛 诇转诇讜转 讝讻讬讬转 砖转讬 诪爪讜转 讗诇讜 讘讚讘专讬诐 讗诇讜 讚讗诐 讻谉 爪讗 讜驻专谞住 诇讬 讻诇 砖讗专 专诪"讞 诪爪讜转 注砖讛 诇诪讛 讝讻讜 诇讛诐? 讜诪讜讻专讞 讗转讛 诇讜诪专 专爪讛 讛拽讚讜砖 讘专讜讱 讛讜讗 诇讝讻讜转 讗转 讬砖专讗诇 诇驻讬讻讱 讛专讘讛 诇讛诐 转讜专讛 讜诪爪讜转 (诪砖谞讛 诪讻讜转 讙, 讟讝) 讜讙诐 砖转讬 诪爪讜转 讗诇讜 讛诐 讘讻诇诇, 讜诇诪讛 讗谞讜 诪讘拽砖讬诐 讟注诐 诇讛诐?
讜谞专讗讛 诇讬 讘住"讚 诪砖讜诐 讚砖转讬 诪爪讜转 讗诇讜 转诇讜讬讬诐 讜谞注砖讬诐 讘诪注砖讛 谞住讬诐 讜讗讬 讗驻砖专 讘诇讗 谞住 讜讛讜讗 讻讬 驻专讛 爪专讬讱 砖诇讗 注诇讛 注诇讬讛 注讜诇 讜诪讛讬讻谉 谞讜讚注 讝讛, 讚讬诇诪讗 讘讗 讗讞讚 讜讛注诇讛 注诇讬讛 注讜诇 讜诇讗 谞讜讚注 诇谞讜? 讗讱 讗讬转讗 讘驻住讬拽转讗 专讘转讬 (驻专拽 讬讚) 砖注讜砖讛 讛拽讚讜砖 讘专讜讱 讛讜讗 讘讛 诪注砖讛 谞住讬诐 砖讬砖 诇讛 砖转讬 砖注专讜转 讘爪讜讗专讛 讝拽讜驻讬诐 讜讗诐 注诇讛 注诇讬讛 注讜诇 谞讻驻驻讬诐, 讜注讜讚 谞住 讗讞讚 讗诐 注诇讛 注诇讬讛 注讜诇 讬讛讬讜 注讬谞讬讛 诪砖讜谞讜转 讝讜 诪讝讜 讛专讬 谞讬讻专转 注诇 讬讚讬 砖谞讬 谞住讬诐 讗诇讜. 讜讗驻专 住讜讟讛 讙诐 讻谉 谞注砖讛 注诇 驻讬 谞住 砖讗诐 讛讬讗 讟诪讗讛 讗讝 爪讘转讛 讘讟谞讛 讜谞驻诇讛 讬专讬讻讛 讘讚专讱 谞住 讜讗诐 讛讬讗 讟讛讜专讛 讜谞讝专注讛 讝专注 (讘诪讚讘专 讛, 讻讞) 砖讗诐 注拽专讛 讬讜诇讚转 讙诐 讬讜诇讚转 讝讻专讬诐 讜诇讘谞讬诐 讜讻诇 讝讛 讗讬谞讜 讘讚专讱 讟讘注 讗诇讗 讘谞住, 讜诇讻谉 讻讬讜谉 砖砖转讬 诪爪讜转 讗诇讜 爪专讬讱 诇注砖讜转 讘讛诐 谞住 砖讜讗诇 诪驻谞讬 诪讛 讝讻讜 诇砖转讬 诪爪讜转 讗诇讜 讜诪讜爪讗 诇讛诐 诪拽讜诐 讝讻讜转, 讜讻谉 讙诐 诪爪讜转 转驻讬诇讬谉 讬砖 讘讛诐 讚讘专 住讙诇讬 讜谞住 讘讝诪谉 拽讚诪讜谉 讻诪讜 砖谞讗诪专 '讜职专指讗讜旨 讻指旨诇 注址诪值旨讬 讛指讗指专侄抓 讻执旨讬 砖值讈诐 讛殖' 谞执拽职专指讗 注指诇侄讬讱指 讜职讬指专职讗讜旨 诪执诪侄旨讱指旨' 讜转谞讬讗 讗诪专 专讘讬 讗诇讬注讝专 讛讙讚讜诇 讗诇讜 转驻讬诇讬谉 砖讘专讗砖 (讘专讻讜转 讜.) 讜讻谉 谞诪爪讗 讚讘专 住讙诇讬讬 讘讞讜讟 转讻诇转 砖讗驻讬诇讜 讘讝诪谉 砖诇讗 讬诪爪讗 转讻诇转 讗诐 讬爪讬讬专 讛讗讚诐 讘讚注转讜 讘讞讜讟 讛诇讘谉 讙讜讜谉 砖诇 转讻诇转 讬拽讘诇 讛讗专讛 砖诇 转讻诇转 讻谞讜讚注 诇讻讱 讘拽砖 讙诐 注诇讬讛诐 讟注诐 砖诇 讝讻讜转.





讞讬讚讜砖讬 讞转"住

讜砖讞讬拽转 讻诇讬 诪转讻讜转. 讘诪专讚讻讬 讘砖诐 讛讙讗讜谞讬诐 讚讬砖 诇讻住讜转 讘砖讞讬拽转 讘专讝诇 讚讻转讬讘 讘专讝诇 诪注驻专 讬讜拽讞 驻' 讻讬讜谉 砖讛讘专讝诇 讬拽讞 诪讛注驻专 讛"诇 讻诪讜 注驻专讜转 讝讛讘 诇讜 砖驻讬专讜砖讜 讙"讻 注驻专 砖诪诪谞讜 讞讜驻专讬诐 讛讝讛讘 讛讬讗 诇讜 讜爪专讬讱 诇讜诪专 讻讬讜谉 砖讛讝讛讘 讘讗 诪讚讘专 砖谞拽专讗 注驻专 讛讜讗 讻砖专 诇讻讬住讜讬 讗"讻 讛"讛 讘专讝诇 讗诇讗 专诪讘"诐 诪讬讬转讬 讗讝讛讘 注讜讚 驻住讜拽 诪谉 讛转讜专讛 讙讘讬 注讙诇 讘驻' 注拽讘 讜讬砖讞拽 讗讜转讜 讚拽 注讚 诇注驻专. 讜谞"诇 讛砖"住 诇讗 诪讬讬转讬 讛讱 拽专讗 讚讬砖 诇驻专砖 砖讛讬' 讚拽 讻诪讜 注驻专 讗讘诇 讛讜讗 诇讗 谞拽专讗 注驻专 讻诪讜 讙讘讬 诪谉 讚拽 讻讻驻讜专 讜讗讬谉 讛诪谉 谞拽专讗 讻驻讜专. 讜诪"诪 讬砖 诇专诪讘"诐 专讗讬' 诇诪讗讬 讚拽讬讬"诇 讻专讘谞谉 讚专' 讬讜住讬 讘诪住' 注"讝 诪"讚 注"讗 讚谞转讻讜讜谉 诇讘讜讚拽谉 讻住讜讟讜转 讜住讜讟讛 注驻专 讘注讬 讜讗注"讙 讚诇讛砖拽讗转 住讜讟讛 诪诪砖 讘注讬谞谉 注驻专 讘拽专拽注 讛诪砖讻谉 讜诇讗 注驻专讜转 讝讛讘 诪"诪 诪砖讛 专讘讬谞讜 注"讛 讚讜讙诪转 住讜讟讛 讛砖拽讜诐 讜讗讬 诇讗讜 讚讝讛讘 砖讞讜拽 讗讬拽专讬 注驻专 诇讗 讛讬讜 讚讜讙诪讗 诪讬讛讜 诇专"转 讚诪讞诇拽 讘讬谉 讝讛讘 砖专讬祝 诇讝讛讘 砖讗讬谞讜 砖专讬祝 讗讬谉 诪砖诐 专讗讬' 讗讘诇 专诪讘"诐 诇讗 住"诇 讻专"转 讜讛讜讛 专讗讬' 诪注讙诇 砖讛砖拽讜诐 讻住讜讟讜转 讜砖"注 讚讬诇谉 诇讗 诪讬讬转讬 讛讱 拽专讗 诪砖讜诐 讚讗讬转 讘讬' 驻诇讜讙转讗 讜专' 讬讜住讬 诇讗 住"诇 砖谞转讻讜讜谉 诇讘讜讚拽谉 讻住讜讟讜转 讜诇讗 诪砖诐 诪讬讚讬 讚讬"诇 讚拽 讻注驻专 讗讘诇 诇讗 谞拽专讗 注驻专 讗讬谉 专讗讬' 讗诇讗 诪注驻专讜转 讝讛讘 讜讗"讻 讛"讛 讘专讝诇 诪注驻专 讬讜拽讞 讻讙讗讜谞讬诐 讛谞"诇:


注讜讚 诪讬讬转讬 诪专讚讻讬 讚诪讻住讬谉 讘砖诇讙 诪砖讜诐 讚讻转讬讘 讜诇砖诇讙 讬讗诪专 讛讜讬 讗专抓 讜转诪讛 讘"讬 讚砖诇讙 诇讗 谞拽专讗 讗专抓 讗诇讗 砖爪讬讜讛 诇讛砖诇讙 砖讬讛讬讜 注诇 讛讗专抓 讜讘砖"讙 讘讙诇讬讜谉 诪专讚讻讬 转讬' 讚住诪讜讱 讗驻专"讗 讚诇砖诇讙 砖转讞转 讻住讗 讛讻讘讜讚 讗诪专 讛拽讘"讛 砖讬转讛讜讛 诪诪谞讜 讗专抓 讛诇讝讜 谞诪爪讗 转讞诇转 讘专讬讬转 讗专抓 诪砖诇讙. 讜讘讗诪转 讛专诪讘"诐 讘诪讜专讛 爪讜讜讞 注诇 讝讛 讛讗 谞讘专讗 讬砖 诪讗讬谉 讜讗谞讜 讗讬谉 诇谞讜 讗诇讗 讚讘专讬 讞讝"诇 讜讻讘专 注诪讚 专诪讘"谉 注诇 住讜讚 讛诇讝 诪住转专讬 诪注砖讬 讘专讗砖讬转 砖诐 讘驻' 讘专讗砖讬转. 讗讱 诇讗 讬讜讘谉 诪砖诇讙 砖转讞转 讻住讗 注谞讬谉 砖诇讙 砖诇谞讜 砖讛讜讗 诪拽专讬砖转 讟讬驻讬 讙砖诪讬诐 砖讘注讘讬诐 讜谞转拽专专讜 讘讗讜讬专 讘专讚转诐 诇讗专抓 讜讘砖"注 住住"讬 讻"讞 讚讞讛 讝讛 诪讛诇讻讛:


砖讝讜专注讬诐 讘讜 讜诪爪诪讬讞 讻' 转讜住' 讻砖讛讬讜 讬砖专讗诇 讘诪讚讘专 讝专注讜 讘讜 讜讛爪诪讬讞 驻讬' 诇诪讗讻诇 讘讛诪讛 砖诇讗 诇讛讗讻讬诇 讘讛诪转诐 诪谉 注讜诪专 诇讙诇讙诇转. 讗讘诇 诪讗讻诇 讗讚诐 诇讗 爪诪讞 讻讚诪讜讻讞 驻' 讬讛"讻 讚诪讜拽讬 讜讬转讚 转讛讬' 诇讱 注诇 讗讝谞讬讱 讘诪讛 砖转讙专讬 谞讻专讬诐 诪讜讻专讬诐 诇讛诐 讜诇讗 诪讜拽讬 讘诪讛 砖讝专注讜 讜爪诪讞 讜注讜讚 专讗讬讜转:


讘讝讻讜转 砖讗诪专 讗讗注"讛 讜讗谞讻讬 注驻专 讜讗驻专 讜讻讜'. 讘讞讬' 转讜专讛 讗诪专转讬 注驻"讬 诪"砖 讞讝"诇 驻讬' 讜谞驻砖讬 讻注驻专 诇讻诇 转讛讬' 砖谞讝讻讛 诇讛讬讜转 讻注驻专 讛诪砖驻讬注 诪讝讜谉 诇讻诇 讘专讬' 讜诪"诪 讛讻诇 讚砖讬谉 注诇讬讜 讻谉 谞讝讻讛 诇讛砖驻讬注 诇讻诇 注讜诇诐 讜诪"诪 谞讛讬' 谞讻谞注讬诐. 讜讗"讻 转讬谞讞 诇讛转驻诇诇 砖谞讝讻讛 讗讘诇 诇讗 讬转讻谉 砖讬讗诪专 讗讚诐 注诇 注爪诪讜 砖讛讜讗 讻注驻专 讛诪爪诪讬讞 讟讜讘 诇讻诇 注"讻 讗诪专 讗讗注"讛 注驻专 讜讗驻专 注驻专 诇注谞讬谉 讛讻谞注讛 讜讗驻专 诇注谞讬谉 砖讗讬谞讜 诪爪诪讬讞 讜讛专讬 讝讛 注谞讜讛 讬转讬专讛 诪讗讗注"讛. 注驻专 讜讗驻专 注诐 讛讻讜诇诇 讙诪讟专讬' 转专诇"讞 讻诪讜 讗讘专讛诐 讬爪讞拽 讬注拽讘:





诪专讗讬转 讛注讬谉

讗诪专 专讘讗 讘砖讻专 砖讗诪专 讗讘专讛诐 讗讘讬谞讜 注"讛 讜讗谞讻讬 注驻专 讜讗驻专 讝讻讜 讘谞讬讜 诇砖转讬 诪爪讜转 讗驻专 驻专讛 讜注驻专 住讜讟讛 讜讻讜'. 讗驻砖专 讚讛讜专讛 讘讝讛 讻讞 讛讚讘讜专 讚讛讙诐 讚讗讘专讛诐 讗注"讛 转诪讬讚 讛讬讛 诪讞砖讬讘 注爪诪讜 讻注驻专 讜讗驻专 讜讻讱 讛讬讛 拽讘讜注 讘诇讘讜 讜讻讘专 讛讬"诇 讚讬谉 讬砖专讗诇 讜诪讞砖讘讛 讟讜讘讛 讛拽讘"讛 诪爪专驻讛 诇诪注砖讛 注诐 讻诇 讝讛 诇讗 讝讻讜 讬砖专讗诇 诇砖转讬 诪爪讜转 注讚 砖讗诪专 讘驻讬讜 讜讗谞讻讬 注驻专 讜讗驻专 讚讙讚讜诇 讻讞 讛讚讘讜专 讜讗诪讬专讛 诇讙讘讜讛. 讗"谞 讗驻砖专 讚讗讘专讛诐 讗注"讛 讛讬讛 诪拽讬讬诐 讛注谞讜讛 讘诪讞砖讘讛 讜讙诐 诇讗 讬讘爪专 讚讝诪谞讬谉 讛讬讛 诪拽讬讬诪讛 讙诐 讘诪注砖讛 讻诪讜 砖诪爪讬谞讜 讜讬砖转讞讜 讗讘专讛诐 诇驻谞讬 注诐 讛讗专抓 讜讛注谞讬讜 谞讬讻专 讘诪注砖讛 讘讬砖讬讘转讜 讜讛诇讬讻转讜 讜讘讛谞讛讙转讜. 讜注讚讬讬谉 讛讬讛 讞住专 诇讜 讞诇拽 讛讚讬讘讜专 讜讻砖讗诪专 讜讗谞讻讬 注驻专 讜讗驻专 讛砖诇讬诐 讛注谞讜讛 讘诪讞砖讘讛 讜讚讬讘讜专 讜诪注砖讛 讜诇讛讻讬 讘砖讻专 砖讗诪专 讜讗谞讻讬 注驻专 讜讗驻专 讚讗讝 讛砖诇讬诐 讻诇 讞诇拽讬 讛注谞讜讛 讘诪讞砖讘讛 讜讚讬讘讜专 讜诪注砖讛 诇驻讬讻讱 讝讻讜 讘谞讬讜 诇讗驻专 驻专讛 讜诇注驻专 住讜讟讛: 
讗"谞 讗驻砖专 讚讘砖讘讬诇 诪讛 砖讗诪专 讜讗谞讻讬 注驻专 讜讗驻专 讘砖讻专 讚讘讜专 讝讛 诇讘讚 拽讬诐 诇讬讛 诇专讘讛 讘专讜讞 讛拽讚砖 砖讝讻讜 讘谞讬讜 诇砖转讬 诪爪讜转 讗讘诇 砖讻专 讛注谞讜讛 注爪诪讛 讛讜讗 讚讘专 诪讜驻诇讗 讜讗讬谉 注专讜讱 讗诇讬讜 诇驻讬 砖讗讘专讛诐 讗注"讛 讛讜讗 讬讚注 讘谞驻砖讬讛 讞砖讬讘讜转讜 讘砖诪讬诐 诪诪注诇 诇讞砖"讘 讜谞讙诇讛 讗诇讬讜 讛' 讜讛诪诇讗讻讬诐 谞讙诇讬诐 讗驻讬诇讜 诇砖驻讞转讜 讛讙专. 讜讛诪诇讬讻讜讛讜 注诇讬讛诐 讻诪"砖 讗诇 注诪拽 讛诪诇讱 讜讝讻讛 诇讻转专 诪诇讻讜转 讜诇讻转专 讻讛讜谞讛 砖谞讟诇讛 讻讛讜谞讛 诪砖诐 讜谞讬转谞讛 诇讜 讜诇讻转专 转讜专讛 砖讛讬讜 讻诇讬讜转讬讜 谞讜讘注讜转 讞讻诪讛 讜讗专讝"诇 砖讛讬讜 诪讜讚讬注讬诐 诇讜 讛讞讬讚讜砖讬 转讜专讛 砖诪讞讚砖讬诐 讘砖诪讬诐. 讜讻转讘 讛专讘 注讬专 讘谞讬诪讬谉 讜讛讜讗 诪专讝"诇 砖讟注诐 讗讬住讜专 讛讙讗讜讛 诇驻讬 砖讗讬谉 诇讛砖转诪砖 讘砖专讘讬讟讜 砖诇 诪诇讱. 讜讗讘专讛诐 讗注"讛 讚讻讘讬讻讜诇 讻转讬讘 拽讜谞讛 砖诪讬诐 讜讗专抓 讜讛拽讘"讛 讗诪专 诇讜 讘讗 讜诇讘讜砖 诇讘讜砖讬 讜讗讘专讛诐 讝拽谉 讗"讻 讛讬讛 诪拽讜诐 讚砖专讬 诇讛砖转诪砖 讘砖专讘讬讟讜 砖诇 诪诇讱 讜注诐 讻诇 讝讛 讘讻诇 讛讙讚讜诇讜转 砖讛讬讜 诇讜 讙' 讻转专讬诐 讜讻转专 砖"讟 讘讻诇 讛注讜诇诐 讜讛拽讘"讛 谞转谉 诇讜 专砖讜转 诇讛砖转诪砖 讘砖专讘讬讟讜 讜讘讻诇 讝讗转 讘诪讞砖讘讛 讜讚讬讘讜专 讜诪注砖讛 讛讬"诇 注谞讜讛 讙讚讜诇讛 讜讻转讘讜 讛诪驻专砖讬诐 讚诪"砖 讜讗谞讻讬 注驻专 讜讗驻专 讛讬讬谞讜 讻砖诪注讜专讘讬诐 注驻专 讜讗驻专 砖讗讬谞讜 诪讜注讬诇 讻诇诇. 讗"讻 讗驻砖专 讚讘讻讜讜谞讛 诪讻讜讜谞转 讗诪专 专讘讗 讘砖讻专 砖讗诪专 讜讗谞讻讬 注驻专 讜讗驻专 讻诇讜诪专 注讬拽专 注谞讜转谞讜转讜 讗讬谉 注专讱 诇砖讻专讛 讗诇讛讬诐 讛讘讬谉 讚专讻讛 讗讘诇 讘砖讻专 讛讚讘讜专 诇讘讚 砖讗诪专 讜讗谞讻讬 注驻专 讜讗驻专 诇讝讛 讝讻讜 讘谞讬讜 诇砖转讬 诪爪讜转. 讜讗驻讬诇讜 讚诪诪注诇讜转 讛注谞讜讛 讛讬讗 砖讗讬谉 讛砖讟谉 砖讜诇讟 讘诪讬 砖讛讜讗 注谞讬讜 讻诪"砖 讛专讘 注讬专 讜拽讚讬砖 诪讛专"讗 讘专讜讻讬诐 讝"诇 讚诇讻讱 诪讝诪讜专 诇讗 讙讘讛 诇讘讬 讛讜讗 讘住讬诪谉 拽诇"讗 讙讬诪讟专讬讗 住"诪 砖讗讬谞讜 砖讜诇讟 讘诪讬 砖讛讜讗 注谞讬讜 讜讻谉 专讗讬转讬 讗讞专 讝诪谉 砖讻转讘讜 讙讜专讬 讛讗专"讬 讝"诇. 诇讻讱 讝讻讜 讘谞讬讜 诇讗驻专 驻专讛 诇讛专讞讬拽 讛讟讜诪讗讛 讜讛住讟"讗 诪讚讛 讻谞讙讚 诪讚讛. 讜讝讻讜 诇注驻专 住讜讟讛 诇讛专讞讬拽 讛讝谞讜转 讜讛住讟"讗 讻诪讜 砖讛注谞讬讜 诪住诇拽 讛住讟"讗. 讜谞拽讟 讗驻专 驻专讛 转讞讬诇讛 砖讛讜讗 讟讛专讛 讻讜诇诇转 诇讻诇. 讜讗驻砖专 讗驻专 专"转 讗驻专 驻专讛 专爪讜谞讜 讙诐 注驻专 专"转 注驻专 驻专讜爪讛 专爪讜讬讛 讜专讜讞 讛拽讚砖 讛讝诪讬谉 讘驻讛 拽讚讜砖 诇讜诪专 讜讗谞讻讬 注驻专 讜讗驻专 讚住"转 讙讬诪讟专讬讗 拽讚讜砖:

